钦定古今图书集成/明伦汇编/氏族典/第514卷 > 《凌迪知万姓统谱》 > 毕祖朽
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕祖朽

按《魏书毕众敬传》：“元宾子祖朽，历涉经史，好为文咏，
性宽厚，善与人交。袭父爵须昌侯，例降为伯。起家员
外郎，尚书郎、治书侍御史。正始三年，萧衍将萧及先
入寇兖州，祖朽大破之，封南城县开国公。神龟末，除
持节、东豫州刺史。祖朽善抚边人，清平有信，务在安静，百姓称之。还除前将军、太尉长史。孝昌初，改授瀛”
州刺史。为贼帅鲜于修礼攻围，积旬拒守自固。病卒
于州。无子，以弟祖归子义畅为后，袭爵。义畅倾巧无
士业，善通时要。历尚书郎中、侍郎、兖州刺史。天平中，
坐与北豫州山贼张俭通，伏法。